
R E P U B L I K A    H R V A T S K A
R J E Š E N J E


		Trgovački sud u Rijeci, sucu ovog suda Veri Jelenović, postupajući po prijedlogu radi sklapanja predstečajne nagodbe nad dužnikom VOLOSKO PROJEKT d. o. o. za trgovinu, građenje i usluge Rijeka, Frana Supila 6, OIB: 46665607676, dana 17. siječnja 2017. godine 

r i j e š i o    j e

I		Utvrđuje se prekid postupka u gornjem pravnom predmetu.

II		Postupak će se nastaviti nakon pravomoćne odluke u upravnim sporovima koji se pred Upravnim sudom u Rijeci vode pod posl. br. Usl 1604/16 i Usl. 1605/16, te nakon dovršetka postupka utvrđivanja zlouporabe prava propisanog člankom 158.a Općeg poreznog zakona koji je kod dužnika započet dana 23. ožujka 2016. godine. 

Obrazloženje

		Predlagatelj je u ovom predmetu podnio prijedlog radi sklapanja predstečajne nagodbe nad dužnikom VOLOSKO PROJEKT d. o. o. za trgovinu, građenje i usluge Rijeka, Frana Supila 6, OIB: 46665607676.
		Međutim, nakon ovog prijedloga je dana 17. studenoga 2016. godine HETA ASSET RESOLUTION AG sa sjedištem u Austriji, Alpen-Adria-Platz 1, 9020 Klagenfurt, OIB: 90730821413 podneskom predložio prekidanje ovog postupka uz obrazloženje kako je dana 15. studenoga 2016. godine podnio dvije upravne tužbe i to:
a) upravnu tužbu protiv rješenja Ministarstva financija, Samostalni sektor za drugostupanjski upravni postupak od dana 10. listopada 2016. godine, klasa: UP-II-423-01/16-02/15, UR. broj: 513-04/16-2, kojim je odbijena žalba ovog vjerovnika od 10. prosinca 2015. godine podnesena protiv rješenja Financijske agencije o utvrđivanju tražbina donesenog u postupku predstačajne nagodbe nad dužnikom 
b) upravnu tužbu protiv rješenja Ministarstva financija, Samostalni sektor za drugostupanjski upravni postupak od dana 11. listopada 2016. godine, klasa: UP-II-423-01/16-02/134, UR. broj: 513-04/16-4 kojim je odbijena žalba ovog vjerovnika od dana 17. ožujka 2016. godine podnesena protiv rješenja iz članka 60. stavka 13. Zakona o financijskom poslovanju i predstečajnoj nagodbi odnosno protiv rješenja kojim je  utvrđeno da su za plan financijskog restrukturiranja dužnika glasovali vjerovnici čije tražbine čine potrebnu većinu i da je postupak proveden u skladu sa zakonom.
Naknadno je HETA ASSET RESOLUTION AG sa sjedištem u Austriji, Alpen-Adria-Platz 1, 9020 Klagenfurt, OIB: 90730821413 obavijestio sud kako se navedeni postupci vode pred Upravnim sudom u Rijeci pod posl. br. Usl 1604/16 i Usl. 1605/16.
	U spis je zaprimljen i podnesak Ministarstva financija Porezne uprave Područnog ureda Istra, Hrvatsko primorje, Gorski kotar i Lika Klasa: UP/I-415/07-16-01/27 Urbroj: 513-07-28-01/16-35 od 21. studenoga 2016. godine kojim Porezna uprava obavještava ovaj sud kako je kod dužnika temeljem Obavijesti o pokretanju postupka od 23. ožujka 2016. godine  započeto utvrđivanje zlouporabe prava propisanog člankom 158.a Općeg poreznog zakona. 
	Dužnik je istaknuo da se ne protivi određivanju prekida ovog postupka do okončanju upravnih sporova koje je pokrenuo HETA ASSET RESOLUTION AG sa sjedištem u Austriji, Alpen-Adria-Platz 1, 9020 Klagenfurt, OIB: 90730821413, te je naveo kako su navodi iz podnesaka Ministarstva financija u cijelosti točni. 
		Slijedom navedenog je sud u ovome predmetu prekinuo postupak na temelju članka 213. u svezi sa člankom 12. Zakona o parničnom postupku (NN 53/91, 91/92, 112/99, 88/01, 117/03, 88/05, 2/07-Odluka USRH, 84/08, 96/08, 123/08 i 57/11).
Rijeka, 17. siječnja 2017. godine


                                                                                         Sudac
                                                                                                         Vera Jelenović 



UPUTA O PRAVNOM LIJEKU:
	Protiv ovog rješenja nezadovoljna stranka može podnijeti žalbu u roku od 8 dana od dana primitka istog. Žalba se podnosi putem ovog suda u tri istovjetna primjerka, a o žalbi odlučuje Visoki trgovački sud Republike Hrvatske u Zagrebu.















DNA

    - predlagatelju po pun. ZOU Saša Poldan i dr.
    - OD Sandra Lisac iz OD Bardek, Lisac, Mušec, Skoko d.o.o. Zagreb, Ilica 1
    - e-oglasna ploča
    - Fini uz dopis

U Rijeci dana 17. siječnja 2017.g.  


                                                                            Sudac:
                                                                     Vera Jelenović                                       

